3. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

ผลิตภัณฑ์หลักของบริษัทฯคือ กุ้งแช่แข็ง บริษัทฯมีการผลิตกั้งและปลาเช่นกัน
แต่มีปริมาณรวมกันเพียงประมาณร้อยละ 2.1 ของผลิตภัณฑ์ทั้งหมด ร้อยละ 97.9
ของผลิตภัณฑ์ของบริษัทฯจะเป็นกุ้งแช่แข็งซึ่งสามารถแบ่งประเภทตามขบวนการผลิตได้เป็น 4 ชนิด
หลักดังนี้

1.  HEAD-ON,SHELL-ON คือ กุ้งที่อยู่ในสภาพธรรมชาติที่มีหัวเปลือกและหางอยู่ครบ

2.  HEADLESS คือกุ้งที่ถูกเด็ดหัวออก แต่ลำตัวยังมีเปลือกและหางอยู่ครบตามธรรมชาติ

3.  TAIL-ON คือ กุ้งที่เอาหัวและเปลือกออก แต่ยังคงเหลือเปลือกปล้องสุดท้ายที่ติดกับแพนหาง

4.  PEELED เป็นกุ้งที่เอาหัวและเปลือกออกทั้งตัวแล้ว มีทั้งชนิดชักไส้ (DEVEINED) และไม่ชักไส้
    (UNDEVEINED)

กุ้งดังกล่าวทั้ง 4 ชนิด มีทั้งประเภทที่อยู่ในสภาพกุ้งสดแช่แข็ง
และสภาพกุ้งต้มแช่แข็งนอกเหนือจากนี้แล้ว บริษัทฯยังผลิตกุ้งชุบแป้ง COCKTAIL SHRIMP และกุ้งซูชิ

(2) การตลาดและภาวะการแข่งขัน

(1) ลักษณะการตลาดของผลิตภัณฑ์

  (1) กลยุทธ์ทางการตลาด

บริษัทฯจะเน้นเรื่องคุณภาพของผลิตภัณฑ์เป็นหลัก เนื่องจากปรัชญาการทำธุรกิจของบริษัทฯคือ
จำหน่ายสินค้าคุณภาพสูงในราคาอันเหมาะสม จุดแข็งของบริษัทฯคือ
การที่บริษัทฯมีที่ตั้งโรงงานอยู่ใกล้แหล่งวัตถุดิบ ทั้งที่สงขลา ปัตตานี ระนอง และตราด
ซึ่งทำให้บริษัทฯสามารถประหยัดค่าขนส่งวัตถุดิบ
อีกทั้งยังได้รับวัตถุดิบที่สดเนื่องจากไม่เสียเวลาในการขนส่ง
ซึ่งส่งผลให้บริษัทฯสามารถผลิตสินค้าคุณภาพสูงและจำหน่ายในราคาอันเหมาะสม

นอกจากนี้ บริษัทฯและบริษัทย่อยยังมีผลิตภัณฑ์หลากหลายชนิดทำให้มีความยืดหยุ่นค่อนข้างสูง
จึงสามารถลดความเสี่ยงอันเกิดจากรสนิยมของผู้บริโภคที่เปลี่ยนไป

ลูกค้ากลุ่มเป้าหมายของบริษัทฯ ยังคงเป็นลูกค้าญี่ปุ่น
เพราะการจำหน่ายให้ลูกค้าญี่ปุ่นจะได้ราคาดีกว่า
ในขณะเดียวกันลูกค้าญี่ปุ่นก็ต้องการสินค้าที่มีคุณภาพดี ซึ่งสอดคล้องกับนโยบายของบริษัทฯ
ส่วนในด้านราคาบริษัทฯไม่สามารถกำหนดราคาอย่างตายตัวได้
เพราะอาหารทะเลเป็นสินค้าเกษตรราคาจึงขึ้นลงตามภาวะราคาของสินค้าในตลาดโลก
ซึ่งขึ้นอยู่กับอุปสงค์และอุปทาน

ในการดำเนินนโยบายผลิตสินค้าคุณภาพสูง บริษัทฯมีต้นทุนในการผลิตและราคาสินค้าที่สูง
ซึ่งเป็นข้อจำกัดของบริษัทฯในการเพิ่มส่วนแบ่งตลาด

(2) การจำหน่ายและช่องทางการจำหน่าย

ด้านการจัดจำหน่าย กว่าร้อยละ 90 ของยอดส่งออกนั้น
บริษัทฯจะจำหน่ายโดยตรงให้กับผู้นำเข้าหรือโรงงานผลิตอาหารสำเร็จรูปของตลาดในญี่ปุ่น
สหรัฐอเมริกา และยุโรป
ส่วนที่เหลือบริษัทฯจะขายผ่านนายหน้าโดยจ่ายค่าธรรมเนียมในอัตราร้อยละ 0.5-1.0

ภาวะการณ์ด้านการขายของกุ้งแช่แข็งขึ้นอยู่กับปัจจัยต่าง ๆ เช่น ปริมาณวัตถุดิบ
ปริมาณการบริโภคของประชาชน รสนิยมผู้บริโภคที่เปลี่ยนแปลงไป คุณภาพของผลิตภัณฑ์และราคา

(3) ลักษณะของลูกค้า

บริษัทฯมีลูกค้าประจำอยู่ประมาณ 31 ราย และในปี 2548 บริษัทฯขายผลิตภัณฑ์ให้แก่ลูกค้ารายใหญ่
10 ราย ในปริมาณร้อยละ 85 ของยอดจำหน่ายทั้งหมด

สัดส่วนการขายให้ลูกค้า 10 รายแรก

+------------------+----------------+----------------+----------------+
| ปี                | 2546           | 2547           | 2548           |
+------------------+----------------+----------------+----------------+
| สัดส่วน (%)        | 71             | 78             | 85             |
+------------------+----------------+----------------+----------------+

หมายเหตุ : บริษัทฯไม่มีการขายให้ลูกค้ารายใดรายหนึ่งในสัดส่วนเกินกว่า 30% ของยอดขาย

ถึงแม้ว่าจำนวนลูกค้าประจำจะมีไม่มากรายนัก บริษัทฯก็จะไม่ได้รับผลกระทบอย่างรุนแรง
ในกรณีที่บริษัทฯจะต้องสูญเสียลูกค้ารายหนึ่งรายใด
ทั้งนี้เนื่องจากบริษัทฯขายผลิตภัณฑ์โดยใช้เครื่องหมายการค้าของตนเอง ซึ่งเป็นที่นิยมของผู้บริโภค
ฉะนั้นหากทางบริษัทฯต้องสูญเสียลูกค้ารายใดรายหนึ่ง ลูกค้ารายอื่นก็จะเสริมช่องว่างในตลาดนั้น
เนื่องจากบริษัทฯใช้เครื่องหมายการค้าของตัวเอง

บริษัทฯและบริษัทย่อยส่งออกอาหารทะเลแช่แข็งให้ลูกค้าญี่ปุ่นสูงสุดถึงร้อยละ 62
ยุโรปซึ่งเป็นตลาดอันดับสองของบริษัทฯและบริษัทย่อยมีสัดส่วนร้อยละ 31
และตลาดสหรัฐอเมริกามีสัดส่วนร้อยละ 5 ส่วนที่เหลืออีกร้อยละ 2
เป็นการส่งออกไปยังประเทศต่าง ๆ ในเอเซีย (ไม่รวมญี่ปุ่น) และออสเตรเลีย

สัดส่วนการจำหน่ายแยกตามประเทศ (%)

  ----------------- ----------------- ----------------- -----------------
  ประเทศ            2546              2547              2548

  ญี่ปุ่น               65                62                62

  ยุโรป              18                28                31

  สหรัฐอเมริกา        13                6                 5

  อื่น ๆ              4                 4                 2
  ----------------- ----------------- ----------------- -----------------

(ข) ภาวะอุตสาหกรรมและการแข่งขัน

ตลาดหลักของกุ้งแช่แข็งของไทยคือ ญี่ปุ่น สหรัฐอเมริกา และยุโรป
ซึ่งมีมูลค่าการนำเข้ากุ้งแช่แข็งจากไทยประมาณร้อยละ 80 ของมูลค่าการส่งออกทั้งสิ้น ส่วนตลาดอื่น
ๆ ซึ่งมีการนำเข้าในปริมาณน้อยคือ สิงค์โปร์ ออสเตรเลีย แคนาดา ไต้หวัน และมาเลเซีย เป็นต้น

ขนาดของตลาดกุ้งแช่แข็งได้เติบโตอย่างรวดเร็วในช่วงสิบกว่าปีที่ผ่านมา
ทั้งนี้เนื่องจากเศรษฐกิจโลกที่เติบโตอย่างมีเสถียรภาพและต่อเนื่อง
กอรปกับราคากุ้งลดลงอันเป็นผลของปริมาณกุ้งเลี้ยงที่เพิ่มขึ้น
ทำให้อาหารทะเลซึ่งเคยเป็นอาหารประเภท Luxury
กลายเป็นอาหารระดับกลางที่คนทั่วไปมีกำลังหาซื้อมาบริโภคได้
และตลาดสำหรับอาหารทะเลจะยังคงเติบโตต่อไปตราบเท่าที่เศรษฐกิจโลกยังเติบโตอยู่อย่างต่อเนื่อง
โดยเฉพาะอย่างยิ่งอาหารทะเลประเภทกุ้งแช่แข็ง ทั้งนี้เนื่องจากกุ้งสามารถเลี้ยงในฟาร์มได้
ส่งผลให้อุตสาหกรรมกุ้งแช่แข็งสามารถเพิ่มปริมาณผลิตผลเพื่อสนองความต้องการได้

อุตสาหกรรมกุ้งแช่แข็งมีการแข่งขันค่อนข้างสูงทั้งในและต่างประเทศ ประเทศคู่แข่งที่สำคัญคือ
อินโดนีเซีย อินเดีย เอควาดอร์ เวียดนาม และจีน
ซึ่งล้วนมีราคาวัตถุดิบและค่าแรงต่ำกว่าประเทศไทย ส่วนภายในประเทศ
ขณะนี้ประเทศไทยมีกำลังการผลิตเกินกว่าปริมาณวัตถุดิบที่ใช้ป้อนโรงงาน
การแข่งขันในการจัดซื้อวัตถุดิบจึงค่อนข้างรุนแรง

เนื่องจากกุ้งขาวมีต้นทุนในการผลิตต่ำกว่ากุ้งกุลาดำ
เกษตรกรผู้เลี้ยงกุ้งจึงได้เปลี่ยนไปเลี้ยงกุ้งขาวแทนกุ้งกุลาดำ
ซึ่งเคยเป็นสินค้าส่งออกที่สำคัญของประเทศไทย และในปี 2548
สัดส่วนการเลี้ยงกุ้งกุลาดำได้ลดลงจนเหลือประมาณร้อยละ 10 เท่านั้น
ผู้ประกอบการต้องปรับตัวโดยผลิตและหาตลาดกุ้งขาวเพื่อทดแทนกุ้งกุลาดำที่มีปริมาณลดลง

บริษัทฯมีความสามารถในการแข่งขันในอุตสาหกรรมอาหารทะเลแช่แข็งได้ดีพอสมควร
ทั้งนี้เนื่องจากมีปัจจัยหลาย ๆ อย่างที่เอื้ออำนวยต่อบริษัทฯ
การที่โรงงานของบริษัทตั้งอยู่ใกล้แหล่งวัตถุดิบเป็นข้อได้เปรียบของบริษัทฯ
ทำให้บริษัทฯสามารถรับซื้อวัตถุดิบที่สดเพื่อผลิตสินค้าที่มีคุณภาพสูงได้

ความยากง่ายของคู่แข่งรายใหม่

อุตสาหกรรมอาหารทะเลแช่แข็งเป็นอุตสาหกรรมที่ใช้เทคโนโลยีค่อนข้างพื้นฐาน
และเงินลงทุนก็ไม่สูงมาก การที่รายใหม่จะเข้ามาประกอบธุรกิจในอุตสาหกรรมนี้จึงค่อนข้างง่าย

สินค้าทดแทน

กุ้งแช่แข็งเป็นสินค้าประเภทอาหาร ดังนั้นสินค้าทดแทนจะมีมาก ขึ้นอยู่กับกำลังซื้อของลูกค้าเป็นหลัก
เนื่องจากกุ้งมีราคาค่อนข้างสูง จึงขายได้ดีในภาวะเศรษฐกิจที่ดี เมื่อเศรษฐกิจถดถอย
ผู้บริโภคมักถามหาอาหารที่มีราคาต่ำกว่า

อำนาจต่อรอง

กุ้งแช่แข็งเป็นสินค้าเกษตร (Commodity)
อำนาจต่อรองอาจเป็นของผู้ซื้อหรือผู้ขายก็ได้ขึ้นอยู่กับภาวะตลาด
ถ้าสินค้าล้นตลาดผู้ซื้อจะมีอำนาจต่อรอง แต่หากสินค้าขาดตลาดอำนาจต่อรองจะเป็นของผู้ขาย
ราคามักจะเป็นไปตามกลไกตลาด

(3) การจัดหาผลิตภัณฑ์

 (ก) การผลิต

กำลังการผลิตและปริมาณการผลิตจริง

บริษัทฯและบริษัทย่อย มีโรงงานผลิตอาหารทะเลแช่แข็งรวมทั้งสิ้น 4 แห่ง แบ่งเป็นของบริษัทฯ 2
แห่ง และบริษัทย่อยอีก 2 แห่ง ในปี 2548 บริษัทฯและบริษัทย่อยมีกำลังผลิตรวมทั้งสิ้น 33,912 ตัน
มีรายละเอียดดังนี้

  ------------------------------------- ------------ ---------- ----------
  กำลังการผลิต (ตัน)                       2548         2547       2546

  บมจ.ห้องเย็นโชติวัฒน์หาดใหญ่ (นาหม่อม)       19,384       19,384     19,384

  บมจ.ห้องเย็นโชติวัฒน์หาดใหญ่ (ระนอง)        1,150        1,150      1,150

  บจก.เทพพิทักษ์ซีฟูดส์ (ปัตตานี)               12,810       12,810     12,810

  บจก.ที.เอส.เอฟ.ซีฟู้ด (ตราด)              568          568        568

  ปริมาณการผลิต (ตัน)                                              

  บมจ.ห้องเย็นโชติวัฒน์หาดใหญ่ (นาหม่อม)       4,107        4,190      4,793

  บมจ.ห้องเย็นโชติวัฒน์หาดใหญ่ (ระนอง)        1,981        1,680      1,603

  บจก.เทพพิทักษ์ซีฟูดส์ (ปัตตานี)               8,594        8,489      6,025

  บจก.ที.เอส.เอฟ.ซีฟู้ด (ตราด)              169          89         213

  การใช้กำลังการผลิต (%)                                           

  บมจ.ห้องเย็นโชติวัฒน์หาดใหญ่ (นาหม่อม)       21.19        21.62      24.73

  บมจ.ห้องเย็นโชติวัฒน์หาดใหญ่ (ระนอง)        172.26       146.09     139.39

  บจก.เทพพิทักษ์ซีฟูดส์ (ปัตตานี)               67.09        66.27      47.03

  บจก.ที.เอส.เอฟ.ซีฟู้ด (ตราด)              29.75        15.67      37.50

  อัตราเพิ่ม/ลดของปริมาณการผลิต (%)                                  

  บมจ.ห้องเย็นโชติวัฒน์หาดใหญ่ (นาหม่อม)       (1.98)       (12.58)    10.62

  บมจ.ห้องเย็นโชติวัฒน์หาดใหญ่ (ระนอง)        17.92        4.8        (1.35)

  บจก.เทพพิทักษ์ซีฟูดส์ (ปัตตานี)               1.24         40.90      5.39

  บจก.ที.เอส.เอฟ.ซีฟู้ด (ตราด)              89.89        (58.22)    (11.25)
  ------------------------------------- ------------ ---------- ----------

หมายเหตุ : ทำงานวันละ 1 กะ กะละ 8 –10 ชั่วโมง

ที่ตั้งโรงงานนาหม่อม : เลขที่ 4/2 หมู่ที่ 3 ถนนสายเอเซีย 43 ตำบลนาหม่อม

อำเภอนาหม่อม จังหวัดสงขลา 90310

ที่ตั้งโรงงานระนอง : เลขที่ 93/17-18 หมู่ที่ 5 ถนนสะพานปลา ตำบลบางริ้น

อำเภอเมือง จังหวัดระนอง 85000

ที่ตั้งโรงงาน : เลขที่ 96/22 หมู่ที่ 8 ถนนนาเกลือ ตำบลบานา

บริษัท เทพพิทักษ์ซีฟูดส์ จำกัด อำเภอเมือง จังหวัดปัตตานี 94000

ที่ตั้งโรงงาน : เลขที่ 216 หมู่ที่ 7 ถนนสายสนามบิน ตำบลคลองใหญ่

บริษัท ที.เอส.เอฟ. ซีฟู้ด จำกัด อำเภอคลองใหญ่ จังหวัดตราด 23110

วัตถุดิบ

บริษัทฯใช้กุ้งกุลาดำเป็นวัตถุดิบหลัก แต่ตั้งแต่ปี 2547 เป็นต้นมา
เกษตรกรผู้เลี้ยงกุ้งส่วนใหญ่ได้หันไปเลี้ยงกุ้งขาวแทนกุ้งกุลาดำ
เนื่องจากต้นทุนในการเลี้ยงกุ้งขาวต่ำกว่า ทำให้ปริมาณกุ้งกุลาดำในตลาดมีไม่มากนัก
บริษัทฯมีปัญหาในการจัดหาวัตถุดิบเป็นครั้งคราว
ทางบริษัทฯจึงต้องพยายามเพิ่มสัดส่วนการผลิตกุ้งขาว

เหตุการณ์คลื่นยักษ์สึนามิเมื่อปลายปี 2547
ได้สร้างความเสียหายแก่ฟาร์มกุ้งและฟาร์มเพาะลูกกุ้งทางฝั่งทะเลอันดามันของประเทศไทย
ทางการสหรัฐจึงมีมติให้ทบทวนเรื่องการทุ่มตลาดของกุ้งแช่แข็งไทยในตลาดสหรัฐอเมริกา
และในขณะเดียวกันทางสหภาพยุโรปก็พิจารณาทบทวนคืนสิทธิพิเศษทางภาษี GSP ให้แก่กุ้งแช่แข็งไทย
ข่าวดังกล่าวทำให้มีการคาดการณ์ว่าภาษีนำเข้ากุ้งไทยสู่ตลาดสหรัฐและยุโรปจะลดลง
ทำให้ราคาวัตถุดิบเพิ่มขึ้นอย่างรวดเร็ว แต่ผลการพิจารณาของสหรัฐออกมาในช่วงปลายปี
ปรากฏว่าอัตราภาษีนำเข้าสหรัฐของกุ้งไทยไม่มีการเปลี่ยนแปลง
แต่สหภาพยุโรปได้คืนสิทธิพิเศษทางภาษีแก่ไทย มีผลบังคับตั้งแต่วันที่ 1 มกราคม 2549

ข่าวและการคาดการณ์เกี่ยวกับการลดลงของภาษีนำเข้าสู่สหรัฐและสหภาพยุโรป
ทำให้ราคาวัตถุดิบในประเทศของปี 2548 มีความผันผวนมาก
แต่ราคาเฉลี่ยทั้งปีของวัตถุดิบที่บริษัทฯซื้อคือ 156.75 บาทต่อกิโลกรัม มีค่าใกล้เคียงกับราคาปี
2547 ซึ่งเท่ากับ 155.53 บาทต่อกิโลกรัม และในปี 2548 บริษัทฯมีมูลค่าการจัดซื้อวัตถุดิบ 1,274
ล้านบาท ใกล้เคียงกับปี 2547 ซึ่งมีค่าเท่ากับ 1,301 ล้านบาท ดังแสดงในตารางข้างล่าง

ราคาเฉลี่ยของวัตถุดิบต่อกิโลกรัม

  ----------- ----------- ----------- ----------- ----------- -----------
  ปี           2544        2545        2546        2547        2548

  ราคา(บาท)   249.53      219.49      169.58      155.53      156.75
  ----------- ----------- ----------- ----------- ----------- -----------

 มูลค่าการจัดซื้อวัตถุดิบ (กุ้ง) ของบริษัท

  -------------------- ---------------- ---------------- ----------------
  ปี                    2546             2547             2548

  มูลค่า (ล้านบาท)        1,597            1,301            1,274
  -------------------- ---------------- ---------------- ----------------

ขั้นตอนการผลิตและเทคโนโลยีการผลิต

หลังจากที่นำวัตถุดิบที่โรงงานรับซื้อจากสะพานปลา หรือนากุ้งมาทำความสะอาดขั้นแรกแล้ว
ฝ่ายผลิตก็จะตรวจดูสภาพวัตถุดิบ
เพื่อตัดสินใจว่าวัตถุดิบดังกล่าวเหมาะสมที่จะนำไปแปรรูปเป็นผลิตภัณฑ์ชนิดใด
หลังจากนั้นวัตถุดิบก็จะผ่านกระบวนการหักหัว, ปอกเปลือก, ต้ม หรือผ่า แล้วแต่ชนิดของผลิตภัณฑ์
ก่อนที่จะนำมาทำความสะอาดอีกครั้ง
เมื่อวัตถุดิบผ่านกระบวนการแปรรูปขั้นแรกแล้วก็จะนำไปคัดขนาด, แบ่งเกรด และชั่งน้ำหนัก
เพื่อเตรียมบรรจุลงในถาดและนำไปแช่แข็งที่ความเย็น -40 องศาเซลเซียส
(ขั้นตอนการผลิตได้แสดงไว้ในแผนภูมิที่ 1)

ระบบแช่เยือกแข็งที่บริษัทใช้ในปัจจุบันมีอยู่ 4 ระบบ คือ

1.  ระบบ Air Blast Freezer เป็นระบบแช่เยือกแข็ง โดยใช้อุณหภูมิประมาณ -40
    องศาเซลเซียส เป็นเวลา 5-7 ชั่วโมง

2.  ระบบ Contact Plate Freezer เป็นการแช่เยือกแข็ง
    โดยผ่านระบบสัมผัสแผ่นโลหะนำความเย็น แต่ใช้เวลาสั้นกว่าระบบ Air Blast
    โดยใช้เวลาประมาณ 2 ชั่วโมงในอุณหภูมิประมาณ -40 องศาเซลเซียส

3.  ระบบ Individual Quick Frozen (IQF)
    เป็นการแช่เยือกแข็งอาหารทะเลสดและกึ่งสำเร็จรูปแบบเป็นชิ้น ๆ โดยใช้เวลาประมาณ
    15-30 นาที ในอุณหภูมิประมาณ -40 องศาเซลเซียส

4.  ระบบ Individual Quick Frozen (IQF) โดยใช้ Liquid Carbon Dioxide
    เพื่อทำให้อาหารทะเลสดและกึ่งสำเร็จรูปเยือกแข็งทันที

เมื่อสินค้าอยู่ในภาวะเยือกแข็งแล้ว จึงนำออกไปบรรจุถุงพลาสติก และใส่กล่องกระดาษแข็ง
แล้วเก็บเข้าห้องเก็บแช่แข็ง (Cold Storage Room) ในอุณหภูมิ -20 องศาเซลเซียส
เพื่อรอการจำหน่ายต่อไป โดยทั่วไปสินค้าที่ทำการแช่แข็งจะสามารถเก็บรักษาไว้ได้นาน 6-24
เดือน

การแช่แข็งของกุ้ง หรือปลาหมึกสด นั้น อาจถูกแช่แข็งด้วยเครื่อง IQF
ซึ่งทำให้ผลิตภัณฑ์เยือกแข็งในทันทีหรือเป็นเวลา 15-30 นาที หรือเครื่อง Blast Freezer
เป็นเวลา 5-7 ชั่วโมง หรือ Contact Freezer ซึ่งจะใช้เวลาประมาณ 2 ชั่วโมง
ขึ้นอยู่กับชนิดของผลิตภัณฑ์

อุตสาหกรรมอาหารทะเลแช่แข็งเป็นอุตสาหกรรมที่ใช้แรงงานสูง (Labor intensive)
และใช้เทคโนโลยีน้อยมาก
เครื่องจักรที่ใช้ในการผลิตอาหารทะเลแช่แข็งใช้เทคโนโลยีขั้นพื้นฐานเท่านั้น และมีวง

จรชีวิตการใช้งานที่ยาวมาก
โอกาสที่เทคโนโลยีในการผลิตที่ใช้อยู่ในปัจจุบันจะถูกทดแทนด้วยเทคโนโลยีใหม่มีน้อยมาก

บริษัทฯมีเครื่องจักรและบุคลากรเพียงพอสำหรับการดำเนินธุรกิจ
โดยเฉพาะอย่างยิ่งกำลังการผลิตของเครื่องจักร ปัจจุบันปริมาณการผลิตของบริษัทฯ
ใช้กำลังการผลิตประมาณ 25-30 % เท่านั้น
ดังนั้นบริษัทฯยังสามารถเพิ่มปริมาณการผลิตโดยไม่ต้องเพิ่มเครื่องจักร

(ข) ผลกระทบต่อสิ่งแวดล้อม

ในกระบวนการผลิตอาหารทะเลแช่แข็ง จะมีน้ำที่ใช้ทำความสะอาดกุ้งและกั้ง
ซึ่งหากทิ้งไปโดยมิได้รับการบำบัดที่ถูกต้อง ก็จะก่อให้เกิดปัญหาต่อสิ่งแวดล้อม
การควบคุมผลกระทบต่อสิ่งแวดล้อมอยู่ภายใต้ความรับผิดชอบของสำนักเทคโนโลยีสิ่งแวดล้อมโรงงาน
กรมโรงงาน กระทรวงอุตสาหกรรม ทางกระทรวงได้ออกประกาศกระทรวงอุตสาหกรรม ฉบับที่
2/2539 กำหนดมาตรฐานน้ำทิ้งที่เกี่ยวเนื่องกับอุตสาหกรรมอาหารทะเลดังนี้

BOD₅ ไม่เกิน 20 มิลลิกรัมต่อลิตร

SS ไม่เกิน 50 มิลลิกรัมต่อลิตร

และบริษัทฯสามารถรักษาระดับคุณภาพน้ำทิ้งได้ดีกว่าที่ทางราชการกำหนด คือ
โดยเฉลี่ยน้ำทิ้งของบริษัทฯจะมี BOD₅ และ SS ดังนี้

BOD₅ ประมาณ 5 มิลลิกรัมต่อลิตร

SS ประมาณ 5-10 มิลลิกรัมต่อลิตร

แผนภูมิที่ 1 ขั้นตอนการผลิต

(4) งานที่ยังไม่ได้ส่งมอบ

บริษัทฯไม่ได้ประกอบธุรกิจที่มีลักษณะโครงการระยะยาว จึงไม่มีงานที่ยังไม่ส่งมอบ